Държавен вестник, бр. 16, 2014 г., стр. 23

БРОЙ  16	
Д Ъ Р Ж А В Е Н  В Е С Т Н И К 	
СТР.  23  
МИНИСТЕРСТВА 
И ДРУГИ ВЕДОМСТВА
МИНИСТЕРСТВО  
НА ВЪНШНИТЕ РАБОТИ
МЕМОРАНДУМ
за сътрудничество в областта на европейска-
та и евроатлантическата интеграция между 
правителството на Република България и 
правителството на Черна гора
(Одобрен с Решение № 23 от 17 януари 2014 г. 
на Министерския съвет. В сила от 21 януари 
2014 г.)
	
•	 Като се стремят да поощрят по-нататъш-
ното развитие на приятелските отноше-
ния и да заздравят сътрудничеството в 
области от взаимен интерес по линия 
на европейската и евроатлантическата 
интеграция;
	
•	 Като споделят общите европейски и 
евроатлантически ценности и глобалния 
дневен ред на НАТО;
	
•	 Като отчитат членството на Република 
България в ЕС;
	
•	 Като припомнят заключенията на Ев-
ропейския съвет от 29 юни 2012 г. за 
откриването на преговорите за пълно-
правно членство на Черна гора в ЕС;
	
•	 Като отбелязват членството на Репуб­
лика България в НАТО и участието на 
Черна гора в Партньорство за мир и 
Плана на действие за членство;
	
•	 Като приветстват напредъка на Черна 
гора в евроинтеграционните процеси;
	
•	 Като се стремят да надградят устано-
веното до момента сътрудничество в 
областта на европейската и евроатлан-
тическата интеграция,
правителството на Република България и 
правителството на Черна гора (наричани по-
долу „Страни“) се споразумяха за следното:
Член 1
Република България ще продължи да под-
помага интеграцията на Черна гора в ЕС и 
в НАТО, при условие че страната изпълнява 
необходимите критерии, посредством:
	
1.	 Поощряване на политиката на разши-
ряване на ЕС в региона по време на 
Българското председателство на ре-
гионални инициативи и Българското 
председателство на ЕС;
	
2. Създаване или присъединяване към 
тристранни или четиристранни регио-
нални формати, целящи да съдействат 
за подпомагане на европейската и евро­
атлантическата перспектива на Черна 
гора;
	
3. Съвместни инициативи с други държа-
ви – членки на ЕС, целящи подпомагане 
интеграцията на Черна гора в ЕС, като 
например съвместни посещения на ми-
нистри, съвместни декларации и т.н.
Член 2
Страните ще провеждат редовно полити-
чески консултации по регионалното сътруд-
ничество и регионални въпроси.
Член 3
Страните ще си сътрудничат в областта на 
европейската интеграция и по-специално при:
	
1. Стратегическата подготовка, изпъл-
нението и прегледа на Програмата за 
присъединяване на Черна гора към ЕС 
(2014 – 2018 г.);
	
2. Привеждането на националното зако-
нодателство на Черна гора в съответ-
ствие с правото и достиженията на ЕС 
и укрепването на институционалната 
структура за европейски въпроси на 
Черна гора;
	
3.	 Страните ще си сътрудничат в областта 
на изпълнението на Плановете за дейст-
вие по глави 23 и 24 от преговорния 
процес на Черна гора;
	
4.	 Българската страна ще споделя ноу-хау 
и експертиза в областта на енергетиката 
с оглед съобразяването на Черна гора с 
европейските стандарти в областта на 
енергетиката;
	
5. Споделяне на опит в областта на Об-
щата външна политика и политика на 
сигурност на ЕС.
Член 4
Страните ще си сътрудничат в областта 
на евроатлантическата интеграция. Това сът­
рудничество ще се осъществява в следните 
области:
	
1. Двустранни консултации на експертно 
ниво в областта на участието на Черна 
гора в Партньорство за мир и Плана 
на действие за членство, както и по 
въпроси от взаимен интерес, касаещи 
регионалната сигурност;
	
2.	 Споделяне на опит от българската стра-
на, придобит по време на преговорите 
за присъединяване на България към 
НАТО/ЕС, в рамките на експертни 
консултации и/или семинари;
	
3.	 Обмен на информация и опит в областта 
на публичната дипломация и изготвя-
нето на комуникационни стратегии за 
информиране на широката общественост 
по въпроси, свързани с международната 
сигурност и НАТО;
	
4.	 Други въпроси по линия на евроатлан-
тическата интеграция, които са важни 
за двете Страни.